Ongeluk op N4 eis 3Drie mense is dood toe ’n ligte afleweringsvoertuig en ŉ motor gebots het [Foto: Verskaf] Volgens Moeti Mmusi, woordvoerder van die provinsiale departement van gemeenskapsveiligheid, het die ongeluk omstreeks 11:20 plaasgevind. “Twee mans en ’n vrou is op die toneel dood verklaar. Hulle was almal insittendes van die motor,” het Mmusi bevestig. Frits Koekemoer van Lowmed EMS sê die bestuurder van die afleweringsvoertuig het matige beserings opgedoen. Hy is per ambulans na Mediclinic Nelspruit geneem vir verdere mediese behandeling. Mmusi en Koekemoer sê die oorsaak van die ongeluk is nog nie bekend nie en word ondersoek.